Sør-Fron

Sør-Fron er en kommune i Innlandet. Sør-Fron ligger i Gudbrandsdalen omkring 70 kilometer nord for Lillehammer. Den grenser i vest mot Nord-Fron, i nord mot Sel, Folldal og Stor-Elvdal, i øst mot Ringebu, i sør mot Gausdal og i sørvest mot Øystre Slidre.

Sør-Fron utgjør sammen med Nord-Fron og Ringebu kommuner distriktet og næringsregionen Midt-Gudbrandsdal.

Areal og befolkning
De fleste innbyggerne bor rundt kommunesenteret, Hundorp, Harpefoss, Frya og Gålå. Espedalen er nordre del av sidedalen Gausdal, og tilhører også Sør-Fron. 

På sørsida av Lågen ligger tettstedet Lia der en stor del av industrien også ligger.

Kommunesenteret har ikke noe innarbeidet navn. Det er blitt foreslått å kalle det Hundorp, men både historielaget og bygdafolket har protestert mot dette og hevdet at Hundorp er gården som ligger et par kilometer lenger øst. Der ligger også den nedlagte Hundorp stasjon. Bussholdeplassen i kommunesenteret blir nå kalt «Kommunelokalet Hundorp».

Næring
De vikigste næringsveiene er landbruk, industri og turisme.

Historie
Kommunen ble opprettet i 1851 gjennom deling av tidligere Fron kommune til Nord- og Sør-Fron. Kommunene ble siden slått sammen fra 1966 og skilt på ny i 1977.

Fron Historielag gir ut en lokalhistorisk årbok som heter Fronsbygdin.

Kultur

Sør-Frons kulturpris 
Sør-Fron kommune deler annethvert år ut Sør-Frons kulturpris. Prisen består i et pengebeløp på 10 000 kroner. Nabokommunen Nord-Fron har for øvrig en tilsvarende kulturpris.

Prismottagere (utvalg) 
 2016: Torfinn Scheie
 2014: Kristen Brendhaugen

Politikk

Kommunestyrevalget 2019

Kommunestyrevalget 2015

Skole
Sør-Fron kommune har et kommunalt oppvekstsenter med barnehage og skole, Harpefoss oppvekstsenter. I tillegg har de en barneskole, Midtbygda skule, en kommunal ungdomsskole, Sør-Fron ungdomsskule, og en leirskole som heter Fagerhøi leirskole.

Severdigheter
Sør-Fron kirke ligger nær kommunesenteret. Rundt Dale-Gudbrands gard på Hundorp ligger en rekke gravhauger.

Kunstverket FLOKK (2011) består av 21 lange, smale figurer støpt i bronse, med glassøyne. Kunstneren bak verket er Gitte Dæhlin. Skulpturene kan man se ved middelaldergården Sygard Grytting. Kunstverket er satt opp som en del av prosjektet skulpturstopp.

Tusenårssted
Kommunens tusenårssted er Hundorp, Dale-Gudbrands gard. Stedet ble også valgt til Oppland fylkes tusenårssted.

Ifølge Snorre Sturlasons kongesagaer, fant det i 1021 sted et møte mellom kong Olav Haraldsson og hersen Dale-Gudbrand på Hundorp. Dette møtet representerer et vendepunkt i kristningen av Norge.

Hundorp gard var på 1800-tallet sorenskrivergard, og på 1900-tallet huset den Gudbrandsdal folkehøgskole.

Kjente personer fra Sør-Fron kommune
Steigar-Tore, høvding på 1000-tallet
Dale-Gudbrand, herse på 1000-tallet
Håkon Magnusson Toresfostre (død 1094), norsk konge.
Ingebjørg Guttormsdatter, Norges dronning, gift med Øystein Magnusson.
Even Knudsen Sulengshaugen (1822–1898), dekorasjonsmaler
Ivar Fosse (1859–1939), ordfører, bygdeoriginal, homøopat, antroposof
Hans Borolien (1860–1952), gammeldansmusiker 
Rasmus Stauri (1867–1932), folkehøgskolestyrer
Lars Prestmoen (1871–1957), pipeskjærer, treskjærer
Oddvar Nygaard (1919–1985), gammeldansmusiker.
Emil Fevolden (1922-2009), spelemann
Eyvind Solås (1937-2011), musiker, komponist og programleder (NRK)
Jon Peter Rolie (1945-2020), forfatter 
Trond Fevolden (f. 1951), departementsråd (Kunnskapsdepartmentet )
Trond Halle (1952–2020) og bandet Baksi'a
Per Tofte, Skuespiller

Referanser

Eksterne lenker 
 Sør-Fron kommunes hjemmeside
 Detaljert statistikk om Sør-Fron
 Informasjon om Gudbrandsdalen

 Kultur i Sør-Fron på kart fra Kulturnett.no
 Historiske fotografier fra Sør-Fron ca. 1880-1948
 FLOKK (2011) av Gitte Dæhlin. 21 skulpturer støpt i bronse ved middelaldergården Sygard Grytting